Karimov Sochida chegara masalasini yecha olarmikan?
Yevrosiyo Iqtisodiy Hamjamiyatining avvalgi sammitida Tojikiston O'zbekistonni cheragadagi viza tizimini bekor qilmayotganlikda ayblaga
Rossiya, Belarus, Qozog’iston, Qirg’iziston, Tojikiston va O’zbekiston rahbarlari Qora dengiz bo’yidagi Sochi shahriga yig’ilmoqda. O`zbekiston prezidenti Islom Karimov bugun Yevrosiyo Iqtisodiy Hamjamiyati majlisiga yo’l olgan. 15-16 avgust kunlari o`tadigan norasmiy sammitda, O`zbekistonda tarqatilgan rasmiy ma'lumotlarga ko`ra, hamjamiyat doirasida bojxona ittifoqini tuzish, tashkilot a`zolarining energetika sohasidagi hamkorliklari, mintaqadagi suv resurslaridan foydalanishni muvofiqlashtirish. Shuningdek, tashkilot a`zolarining Jahon savdo tashkilotiga a`zo bo`lish masalalari ham muhokamaga qo`yilgan. O`zbekiston hamjamiyatga eng keyin qo`shilgan mamlakat. Tashkilotning asosiy vazifasi a`zo mamlakatlar hududida bojxona to`lovlarini muvofiqlashtirish, bu hududda erkin savdo muhutini yaratishdir. Tashkilotning avvalgi sammitida O`zbekistonning hamjamiyat doirasidagi faoliyati Tojikiston tomonidan keskin tanqidga uchragan edi. Tojikiston prezidenti O`zbekistonni o`z majburiyatlarini bajarmayotganlikda, erkin harakatlanishdagi asosiy to`siq - Tojikiston-O`zbekiston o'rtasidagi viza rejimni bekor qilmayotganlikda ayblagan edi. O`zbekiston-Qirg`iziston o'rtasida ham viza tartibi hukm surmoqda. O`zbekiston tomonidan olingan majburiyatlarga ko`ra, shu yilning oxirigacha bojxona borasidagi yaxlit kelishuvga erishilishi, fuqarolarning erkin savdo aloqalari ta`minlanishi kerak. Mahalliy kuzatuvchilar Sochidagi norasmiy sammit aynan chegara masalalarini hal etishiga shubha bilan qarashadi. Sabab sifatida oz bo`lsada aholining iqtisodiy erkinlikka erishishi - hozirgacha iqtisod nazoratini qo`ldan bermayotgan hukumatni cho'chitib qoyishi mumkinligi keltiriladi. Kuzatuvchilarga ko`ra O`zbekistoning tashkilotga a`zoligi ko`proq siyosiy maqsadga, hukumatning asosiy ittifoqchiga aylangan Rossiya bilan siyosiy birlikni ifodalash bilan bo`gliq.